CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT. CÀTEDRA AIGÜES D'ALACANT D'INCLUSIÓ SOCIAL. UNIVERSITAT D'ALACANT 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/13085)
  + [Valencià](/va/acuerdo/13402)






Selector de idioma

Leer

* [Español](/es/acuerdo/13639)
* [Valencià](/va/acuerdo/13767)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT. CÀTEDRA AIGÜES D'ALACANT D'INCLUSIÓ SOCIAL. UNIVERSITAT D'ALACANT 2021[Butlletí Oficial Universitat d'Alacant](/ca/Publicacion)
==============================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT. CÀTEDRA AIGÜES D'ALACANT D'INCLUSIÓ SOCIAL. UNIVERSITAT D'ALACANT 2021

Data d'aprovació
:   07/06/2021

Data de publicació
:   08/06/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/13262)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/13262)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/13028)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT. CÀTEDRA AIGÜES D'ALACANT D'INCLUSIÓ SOCIAL. UNIVERSITAT D'ALACANT 2021&url=https://www.boua.ua.es/va/acuerdo/13419)

**Títol:** CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT. CÀTEDRA AIGÜES D'ALACANT D'INCLUSIÓ SOCIAL. UNIVERSITAT D'ALACANT 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 7 de juny de 2021

CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT. CÀTEDRA AIGÜES D'ALACANT D'INCLUSIÓ SOCIAL. UNIVERSITAT D'ALACANT 2021.

La Càtedra Aigües d'Alacant d'Inclusió Social de la Universitat d'Alacant és un projecte universitari i institucional que es va crear mitjançant un acord de col·laboració entre la Universitat d'Alacant, a través de la seua Secretaria General i el Vicerectorat de Responsabilitat Social, Inclusió i Igualtat, i Aguas Municipalizadas de Alicante, l'organisme que la finança.

1. Objecte

L'objecte de l'aquesta convocatòria és regular el procediment de concessió, en règim de publicitat, objectivitat i concurrència competitiva, de dues ajudes a projectes de recerca científica amb perspectiva de gènere sobre promoció de l'ocupació en persones amb discapacitat.

2. Requisits

Poden concórrer a aquesta convocatòria els equips de recerca d'universitats o centres de recerca acreditats, formats per almenys 3 investigadors o investigadores vinculats estatutàriament o contractualment al seu centre a temps complet i en el període d'execució del projecte. Almenys un membre de l'equip investigador ha de tenir el títol de doctor o doctora. L'equip de recerca ha de mantenir una presència equilibrada entre homes i dones.

El personal investigador que integre l'equip que desenvolupe el projecte de recerca ha de complir els següents requisits:

a) Estar vinculat estatutàriament o contractualment a una universitat o centre de recerca acreditat en servei

b) Romandre en l'equip de recerca durant tot el període d'execució realitzant les tasques En qualsevol cas, l'equip de recerca ha de respectar els requisits mínims de composició exigits en la convocatòria.

c) Cap investigador o investigadora pot figurar en més d'una sol·licitud d'ajuda d'aquesta convocatòria i, en cas que es done aquesta circumstància quedaran invalidades totes les sol·licituds en què No es consideraran els grups de recerca creats amb posterioritat a la data de publicació d'aquesta convocatòria.

d) No poden tenir la condició de persones beneficiàries les que es troben culpables en alguna de les causes enumerades en l'article l'article 13 de la Llei 38/2003, de 17 de novembre general de subvencions i, en particular, les que no estiguen al corrent en el compliment de les seues obligacions tributàries i amb la Seguretat

3. Contingut

Es valoraran els projectes de recerca a executar en el termini d'un any per un grup de recerca pertanyent a qualsevol institució educativa o centre de recerca que reunisquen els requisits que estableix aquest annex.

La dotació màxima per a cadascuna de les ajudes concedides als projectes és de 7.000 euros.

Forma de pagament:

S'abonarà el 60% de l'import concedit després de la concessió de l'ajuda; el 20% després de la justificació del 50% de les despeses; i el 20% restant després de la justificació total de la destinació dels fons.

Les ajudes s'han de destinar a cobrir les despeses següents, sempre que estiguen directament relacionades amb el projecte de recerca sol·licitat:

a) Despeses d'execució: material fungible i manteniment, viatges i dietes, sempre que estiguen directament relacionades amb la consecució dels objectius de la recerca proposats. Les despeses d'aquest concepte no poden sobrepassar el 50 % del cost total de l'ajuda, llevat que la naturalesa de la recerca justifique l'aprovació d'un percentatge

b) Contractació laboral de personal per a promoure la participació en el projecte d'investigadors novells o personal tècnic de suport.

c) Altres despeses i material bibliogràfic: la contractació de serveis externs o l'adquisició de material bibliogràfic, inscripcions a congressos, traduccions o despeses de publicació podrà consignar-se en aquest apartat.

Els membres del grup no poden percebre remuneracions de cap mena amb càrrec al projecte de recerca.

4. Documentació que cal aportar

La sol·licitud d'ajuda ha de constar dels documents següents:

a) Instància de sol·licitud en línia.

b) Memòria del projecte de recerca, en què s'han de fer constar els apartats següents:

1r. Antecedents i estat actual del tema de recerca sobre inserció laboral de persones amb discapacitat i ocupació amb suport. El disseny de la recerca ha d'incloure en tots els seus aspectes la perspectiva de gènere.

2n. Objectius concrets i interès del projecte.

3r. Hipòtesi, metodologia i pla de treball.

4t. Experiència de l'equip en el tema objecte del projecte.

5è. Pressupost detallat del projecte, que en cap cas pot ser superior a la dotació establida en la convocatòria.

c) Currículum normalitzat de l'investigador o la investigadora principal i de cadascun dels membres de l'equip, segons model CVN del Ministeri de Ciència, Innovació i Universitats.

5. Termini i forma de presentació de sol·licituds

Les sol·licituds d'ajuda s'han de presentar en línia a través d'aquest

[formulari en línia](https://cvnet.cpd.ua.es/uaCuestionarios/preguntas.aspx?idcuestionario=110095&idioma=ca)

A més, cal adjuntar-hi la documentació que estableix el punt 4.

Una vegada enviada la sol·licitud en línia, el programa generarà un document amb les dades principals que, en el cas de tractar-se d'investigadors aliens a la Universitat d'Alacant, ha de ser signat pel representant legal de la universitat o centre d'origen del sol·licitant i enviat per correu electrònic a [pfhy@pl.mh](mailto:yzxp@zh.cf)

La convocatòria es publicarà en BOUA amb caràcter informatiu, prèviament a la publicació del seu extracte en el DOGV.

El termini d'inscripció comença l'endemà de la publicació de l'extracte d'aquesta convocatòria en el DOGV i acaba el dia 16 de juliol de 2021.

Els requisits exigits en la convocatòria s'ha de complir en la data de finalització de termini de presentació de sol·licituds.

Si la documentació aportada fóra incompleta o presentara errors esmenables caldrà requerir, mitjançant publicació en la pàgina web <https://web.ua.es/va/catedra-inclusion/premis.html>, les persones interessades perquè, en el termini de 10 dies esmenen la falta o acompanyen els documents preceptius, amb advertiment que, si no ho fan, se les tindrà per desistides de la seua petició. En absència d'esmena, s'entendrà que desisteixen de la sol·licitud, d'acord amb el que estableix l'article 68.1 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21.1 de l'esmentada Llei.

6. Instrucció del procediment

La instrucció del procediment de concessió de les ajudes correspon a la Càtedra Aigües d'Alacant d'Inclusió Social, que comprovarà el compliment dels requisits i remetrà la documentació al Comissió de Valoració.

Les persones que intervinguen en el procés d'organització, valoració o concessió de les ajudes han de guardar confidencialitat sobre els resultats de les avaluacions que s'efectuen a les candidatures que s'hi presenten.

7. Resolució, notificació i publicació de les ajudes

Les sol·licituds seran avaluades per una Comissió de Valoració composta pels membres següents:

1. El vicerector d'Investigació o la persona en qui delegue, que n'ostentarà la presidència.

2. La directora de la Càtedra Aigües d'Alacant d'Inclusió Social que hi exercirà la labor de secretària.

3. Dos docents de reconegut prestigi en l'àmbit de la convocatòria designats per la Universitat d'Alacant que actuaran com a vocals.

Vista la proposta formulada per la Comissió de Valoració, la concessió de les ajudes s'acordarà per resolució de la rectora o la persona en qui delegue. La resolució del procediment es notificarà a les persones interessades d'acord amb el que preveu l'article 45 de la Llei 39/2015, d'1 d'octubre, del procediment administratiu comú de les administracions públiques, general de subvencions, mitjançant la publicació en la pàgina web de la càtedra <https://web.ua.es/va/catedra-inclusion/premis.html>

Addicionalment, també es podrà comunicar la notificació per correu electrònic al compte indicat en la sol·licitud.

La concessió de les ajudes es notificarà en el termini màxim de 5 dies hàbils des de la recepció de l'avaluació realitzada per  la comissió.

Qualsevol modificació en les condicions que van motivar la concessió de les ajudes ha de comptar amb l'autorització de la Càtedra Aigües d'Alacant d'Inclusió Social; en cas contrari, l'ajuda pot ser revocada totalment o parcialment.

8. Criteris de valoració

La valoració de les sol·licituds s'efectuarà tenint en compte, de manera conjunta i ponderada, els aspectes i valoracions següents:

a) Pla de treball (de 0 a 30 punts). Es tindrà especialment en compte la contribució del projecte a la societat civil.

b) Qualitat del grup de recerca, entès com la trajectòria científica o tècnica de l'investigador o la investigadora principal i de l'equip de treball (de 0 a 30 punts).

c) Col·laboració en la recerca d'aspectes relacionats amb la inclusió social de persones amb discapacitat, especialment en tot allò que estiga relacionat amb el desenvolupament de programes d'ocupació amb suport (de 0 a 40 punts).

9. Seguiment i justificació

L'acceptació de l'ajuda haurà de ser comunicada per la persona beneficiària en el termini de 2 dies a partir de la publicació de la resolució de concessió, en cas contrari s'entendrà que renuncia a l'ajuda concedida.

Amb aquesta acceptació de l'ajuda serà requisit imprescindible per a la concessió efectiva que s'aporten certificats signats pel representant legal de la institució d'origen de l'IP de trobar-se al corrent en el compliment de les seues obligacions tributàries i amb la Seguretat Social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei General de Subvencions (no necessari per a sol·licituds coordinades en la UA).

Termini de finalització i justificació

El termini de finalització del projecte serà un any a partir de la data de la resolució de la concessió.

Abans del 31 de gener de 2023, l'investigador o la investigadora principal haurà de justificar la destinació dels fons, remetent a la Càtedra Aigües d'Alacant d'Inclusió Social la documentació següent:

a) l'informe final en quèconstenelsresultatsobtinguts,

b) la justificació de la utilització de l'ajuda rebuda d'acord amb el pressupost inclòs en la sol·licitud (llistats de gestió econòmica) i la documentació acreditativa de les despeses efectuades (factures, nòmines, bitllets, etc.),

c) una còpia de les publicacions resultants (enviades o publicades).

Una vegada acabat el període d'execució del projecte, les quantitats de l'ajuda que no s'hagen justificat, o no siguen pertinents de justificar, es reintegraran a la Càtedra Aigües d'Alacant d'Inclusió Social.

Tots els treballs que es deriven del Projecte, com publicacions o contribucions a congressos, etc. hauran de consignar que el Projecte s'ha realitzat amb la contribució de la Càtedra Aigües d'Alacant d'Inclusió Social de la Universitat d'Alacant.

10. Marc legal i pressupostari

La dotació màxima per a aquesta convocatòria ascendeix a 14.000€ i serà sufragada amb càrrec a la clau organica 36804B0001. L'execució d'aquesta dotació està supeditada a la disponibilitat de liquiditat de la Universitat d'Alacant.

La subvenció assignada s'ajustarà al que es disposa en la llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la Universitat d'Alacant i al que s'estableix en aquesta convocatòria

11. Notificacions

Atès el principi de transparència que recull la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://web.ua.es/va/catedra-inclusion/premis.html>, substituiran la notificació a les persones interessades i produiran els mateixos efectes.

12. Protecció de dades

Les dades de caràcter personal que consten en la sol·licitud seran tractades per la Universitat d'Alacant com a «responsable» i incorporades a l'activitat de tractament «subvencions, beques, ajuts i premis». La finalitat d'aquest tractament de dades personals serà la gestió i la resolució de la convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la vostra sol·licitud per a participar-hi.

En el marc dels tractaments esmentats, les dades no seran cedides a tercers llevat d'obligació legal.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>.

La informació addicional i detallada sobre Protecció de dades, els vostres drets i la Política de privacitat de la Universitat d'Alacant, podeu consultar-la en aquest enllaç: <https://seuelectronica.ua.es/es/privacidad.html>

13. Recursos

Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat de contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament poden interposar recurs de reposició en el termini d'un mes comptador a partir de l'endemà de publicar-se aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

Davant de les actuacions definitives de la comissió de valoració es pot interposar el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs es pot interposar davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es pot presentar recurs davant de les resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

La rectora,

P.D. de signatura, la secretària general

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03900 Sant Vicent del Raspeig - Alacant  
 Tel. 60 756 0061 - Fax 62 730 2336](https://www.google.es/maps/@36.929449,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12632&trk=tyah&trkInfo=tarId%9B7709357013724%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)